**Παραδείγματα ονοματικών προτάσεων**

**Ειδικές προτάσεις**

1. Ισχυρίζεται ότι δεν γνώριζε τίποτα για όλα αυτά (αντικείμενο)
2. Έμαθα ότι φεύγεις αύριο.
3. Είμαι βέβαιος ότι θα νικήσουμε.
4. Φαίνεται πως η εκδρομή θα αναβληθεί.
5. Είναι αλήθεια πως θα ανοίξει δική του επιχείρηση.
6. Η χθεσινή είδηση, ότι συνελήφθη ο καταζητούμενος αποδείχθηκε ψεύτικη.
7. Αυτό να θυμάσαι, ότι είσαι καλύτερός τους.

**Βουλητικές προτάσεις**

1. Δεν κατάφερα να τους πείσω.
2. Αναγκάστηκα να κάνω μερικές υποχωρήσεις.
3. Πρέπει να είσαι συνεπής.
4. Είναι ντροπή να μιλάτε έτσι.
5. Μια συμβουλή του έδωσα, να μείνει πιστός στις αρχές του.
6. Μόνο αυτό απαιτούσε, να τον σέβονται οι άλλοι.
7. Δεν κατάφερε να πραγματοποιήσει την επιθυμία του να σπουδάσει.
8. Έφυγε χωρίς να πει τίποτα σε κανέναν.

**Ενδοιαστικές προτάσεις**

1. Φοβάμαι μήπως συμβεί κάτι κακό.
2. Κοίταξε μην κάνεις τα ίδια λάθη.
3. Πάρε τα μέτρα σου μη σε γελάσει πάλι.
4. Ζούσε πάντα με τον ίδιο φόβο, μήπως κάποια στιγμή ανακαλύψουν την πραγματική του ταυτότητα.
5. Ένα μόνο τον τρόμαζε, μήπως μείνει κάποτε χωρίς δουλειά.

**Ασκήσεις**

1.Στις παρακάτω περιόδους να υπογραμμίσετε τις δευτερεύουσες ειδικές προτάσεις και να προσδιορίσετε το συντακτικό τους ρόλο:

1. Υπολογίζω ότι σε μία ώρα περίπου θα έχουμε φτάσει στο αεροδρόμιο.
2. Διαδίδεται ότι θα παραιτηθεί από τη θέση του προέδρου.
3. Θυμάμαι που ο παππούς μας έλεγε συχνά διάφορες ιστορίες.
4. Ένα μόνο με στεναχωρεί, ότι δεν παραδέχθηκε ποτέ το λάθος του.
5. Είμαι βέβαιος πως η παράσταση θα έχει μεγάλη επιτυχία.
6. Μόλις μάθαμε μια ευχάριστη είδηση, ότι η Ελένη πήρε προαγωγή στη δουλειά της.
7. Είναι φανερό ότι σε ζηλεύει.

2.Να αντικαταστήσετε τις ειδικές προτάσεις με ένα ονοματικό σύνολο κάνοντας όλες τις απαραίτητες αλλαγές:

1. Μόλις πληροφορήθηκα ότι η παράσταση αναβλήθηκε: Μόλις πληροφορήθηκα την αναβολή της παράστασης.
2. Θεωρώ ότι είναι απαράδεκτη η συμπεριφορά του.
3. Από πολύ νωρίς φάνηκε πως η ομάδα μας θα επικρατήσει.
4. Ένα είναι βέβαιο, ότι αναμείχθηκε στο πρόσφατο οικονομικό σκάνδαλο.
5. Παραδέχτηκε ότι φοβάται τα αεροπλάνα.
6. Ανακοινώθηκε επίσημα ότι θα αρχίσει το τριήμερο των πολιτιστικών εκδηλώσεων του δήμου μας.

3.Να μετατρέψετε σε ειδικές προτάσεις τις υπογραμμισμένες λέξεις ή φράσεις κάνοντας όλες τις απαραίτητες αλλαγές:

Η περιστροφή της γης γύρω από τον ήλιο δεν αμφισβητείται πια από κανέναν επιστήμονα- Δεν αμφισβητείται πια από κανέναν επιστήμονα ότι η γη περιστρέφεται γύρω από τον ήλιο.

Ανακοίνωσαν την κατασκευή ενός νέου εμπορικού κέντρου στην περιοχή μας.

Αναγγέλθηκε από τα μεγάφωνα η καθυστέρηση του αεροπλάνου.

Ένα μόνο με απασχολεί, ο φόβος του για την αποτυχία.

Οι εργαζόμενοι ξεκίνησαν κινητοποιήσεις με την ελπίδα της άμεσης ικανοποίησης των αιτημάτων τους.

Παραδέχτηκε την άγνοιά του για το θέμα.

4.Συμπληρώστε τις παρακάτω προτάσεις επιλέγοντας την κατάλληλη λέξη από τις παρενθέσεις:

1. Φαίνεται ….η φιλία τους είναι αληθινή (ότι/ό,τι)
2. Έλα σπίτι μου ... ώρα θες. (ότι/ό,τι)
3. Δεν ξέρω ... είναι το βιβλίο. (που/πού)
4. Αναγνωρίζω … έκανα λάθος. (πώς/πως)
5. Είναι πολύ υπάκουος και κάνει … του λέω. (ότι/ό,τι)
6. Έχει αποκτήσει τη φήμη … είναι σκληρός στις συναλλαγές του. (ότι/ό,τι)
7. Θυμάσαι … αγοράσαμε πέρυσι ένα χάρτη της Κρήτης; Μήπως ξέρεις … είναι γιατί δεν μπορώ να τον βρω; (που/πού)
8. … να σε ευχαριστήσω για τη βοήθεια σου; (πώς/πως)
9. Σου υπόσχομαι … θα κάνω … είναι δυνατόν για να ξαναβρείς την οικογένειά σου. (ότι/ό,τι)

5.Στις παρακάτω περιόδους να υπογραμμίσετε τις δευτερεύουσες βουλητικές προτάσεις και να προσδιορίσετε το συντακτικό τους ρόλο:

1. Ήθελε να είναι πάντα πρώτος σε όλα.
2. Το συνήθιζε πολύ αυτό, να κρατάει σημειώσεις για όλα.
3. Πρέπει να έρθεις αμέσως εδώ.
4. Αποκλείεται να μην ήξερες ότι θα φύγω αύριο.
5. Αυτό το λάθος, να τον εμπιστευτεί, θα το πλήρωνε σε όλη του τη ζωή.
6. Απαγορεύεται να μιλάτε μεταξύ σας την ώρα του μαθήματος.
7. Είναι ντροπή να του συμπεριφέρεσαι με αυτό τον τρόπο.
8. Δεν κάνει τίποτα άλλο από το να βλέπει τηλεόραση.
9. Ήταν πάντα πρόθυμος να αναλαμβάνει τις ευθύνες του.

6.Αντικαταστήστε τις βουλητικές προτάσεις με ένα ονοματικό σύνολο κάνοντας όλες τις απαραίτητες αλλαγές:

1. Απαγορεύεται να σταθμεύετε εδώ- Απαγορεύεται η στάθμευση.
2. Εδώ αυτός είναι ο βασικός σκοπός μας, να ενημερώνουμε έγκαιρα τον πολίτη.
3. Στις τελευταίες εκλογές το κόμμα του πέτυχε να ανέλθει στην εξουσία.
4. Είναι καθήκον όλων των πολιτών να προστατεύουν το περιβάλλον.
5. Μας απαγόρευσαν να μπούμε στο κτίριο.
6. Αυτή ήταν η κύρια επιδίωξή του, να εξοντώσει τους αντιπάλους του.

7.Αντικαταστήστε τα ονοματικά σύνολα που έχουν υπογραμμιστεί με βουλητικές προτάσεις κάνοντας τις απαραίτητες αλλαγές:

1. Επιβάλλεται η τήρηση καθαριότητας στους δημόσιους χώρους.-Επιβάλλεται να τηρείτε την καθαριότητα στους δημόσιους χώρους.
2. Πάντοτε ο άνθρωπος ονειρευόταν την κατάκτηση του διαστήματος.
3. Χρειάζεται πολύ διάβασμα για να πετύχεις τις εξετάσεις.
4. Στη σύγχρονη κοινωνία μία είναι κυρίως η επιδίωξη των ανθρώπων, η απόκτηση πλούτου και δύναμης.
5. Η ικανότητα χειρισμού δύσκολων καταστάσεων είναι αξιέπαινη.
6. Από πολλά ΜΜΕ επιδιώκεται ο αποπροσανατολισμός της κοινής γνώμης από τα σημαντικά γεγονότα.
7. Κύρια υποχρέωση όλων μας είναι ο σεβασμός των δικαιωμάτων των συνανθρώπων μας.

8.Στις παρακάτω περιόδους να υπογραμμίσετε τις ενδοιαστικές προτάσεις και να προσδιορίσετε τον συντακτικό τους ρόλο:

1. Ανησυχώ μήπως δεν καταλάβει τις προθέσεις μου.
2. Αυτό κυρίως φοβάται, μήπως αποτύχει τις εξετάσεις.
3. Κοίταξε μην κάνεις λάθος, γιατί θα βρεις τον μπελά σου.
4. Τρέμω μην ανακαλύψουν τη συμμετοχή του στο σκάνδαλο.
5. Κάθε μέρα είχε την ίδια αγωνία, μήπως τον διώξουν από τη δουλειά του.
6. Πρόσεξε μη σε κοροϊδέψουν και σου πάρουν τα λεφτά.

9.Να αντικαταστήστε τις ενδοιαστικές προτάσεις με ένα κατάλληλο ονοματικό σύνολο κάνοντας τις απαραίτητες αλλαγές:

1. Δεν ανοίγεται στους άλλους γιατί φοβάται μήπως τον απορρίψουν.- Δεν ανοίγεται στους άλλους γιατί φοβάται την απόρριψη.
2. Αυτός είναι ο μόνιμος φόβος του, μήπως αρρωστήσει.
3. Φοβάται μην τιμωρηθεί άδικα.
4. Ο φόβος μη μεταδοθεί ο ιός στον πληθυσμό ανάγκασε την κυβέρνηση να λάβει έκτακτα μέτρα.
5. Αυτή η αγωνία τον έτρωγε, μήπως αποδειχθεί η αλήθεια.

10.Αντικαταστήστε τα ονοματικά σύνολα που έχουν υπογραμμιστεί με ενδοιαστικές προτάσεις:

1. Η αγωνία του θανάτου τον είχε κυριεύσει.-Η αγωνία μήπως πεθάνει τον είχε κυριεύσει.
2. Αυτό τον ανησυχεί, η επιδείνωση της κατάστασης της υγείας του.
3. Ο φόβος της εξέγερσης των κρατουμένων ανάγκασε τη διοίκηση των φυλακών να λάβει αυστηρότερα μέτρα ασφαλείας.
4. Πολλοί φοβούνται την αλλοίωση της ελληνικής γλώσσας από την εισροή ξένων στοιχείων.
5. Τον βασάνιζε ένα συνεχής φόβος, η απώλεια των αγαπημένων του προσώπων.

11.Να βρείτε τις δευτερεύουσες ονοματικές προτάσεις και να προσδιορίσετε το είδος τους και το συντακτικό τους ρόλο:

1. Αποφάσισε να αφήσει ελεύθερους τους κρατουμένους.
2. Διαδίδεται ότι θα εγκαταλείψει σύντομα τη χώρα.
3. Ήξερε κατά βάθος πως θα νοσταλγούσε πολύ την πατρίδα του.
4. Για ένα μόνο ανησυχεί, μήπως δεν ξαναδεί το παιδί της.
5. Είχα σκοπό να φύγω νωρίτερα από τη δουλειά, αλλά δεν τα κατάφερα.
6. Είναι κρίμα που δεν σε κάλεσαν.
7. Με τέτοιο καιρό είναι αδύνατο να φύγετε σήμερα.
8. Θυμάσαι που με συμβούλεψες να προσέχω να μη με γελάσει;
9. Είναι ψέμα ότι αυτός του επιτέθηκε πρώτος.
10. Κανείς δεν μπορούσε να φανταστεί κάτι τέτοιο, ότι θα χώριζαν ύστερα από σαράντα χρόνια γάμου.
11. Είμαι έτοιμος να σας αποζημιώσω για τη ζημιά που σας προκάλεσα.
12. Έχω μία υποψία, μήπως τελικά δεν είναι και τόσο έντιμος άνθρωπος.
13. Αυτή είναι η τελευταία του επιθυμία, να ταφεί την ιδιαίτερη πατρίδα του.
14. Δεν πιστεύω να μας προδώσει.

12.Στις παρακάτω περιόδους να κάνετε τις αναγκαίες τροποποιήσεις ώστε όπου η ονοματική πρόταση είναι υποκείμενο ή αντικείμενο να γίνει επεξήγηση και το αντίστροφο να προσέξετε τη στίξη:

1. Επισημαίνουμε κάτι πολύ σημαντικό, ότι δηλαδή η τήρηση του Συντάγματος επαφίεται στον πατριωτισμό των Ελλήνων.-Επισημαίνουμε ότι η τήρηση του Συντάγματος επαφίεται στον πατριωτισμό των Ελλήνων.
2. Σου υπόσχομαι να είμαι πάντα προσεκτικός και επιμελής.
3. Ο πατέρας μου ένα μόνο σκοπό έχει, να με δει κάποτε μεγάλο και τρανό.
4. Φοβόμουνα μήπως φανερώσει τίποτα στο παραμιλητό του.
5. Δεν είναι καθόλου εύκολο να βρεις σήμερα εργασία.
6. Εγώ δεν αγνοώ ότι η κατάσταση στην περιοχή μας εγκυμονεί κινδύνους.
7. Αυτό μόνο να προσέχεις, μην τύχει και σε ξεγελάσουν.

13. Να συμπληρώσετε τις παρακάτω φράσεις με τις κατάλληλες ονοματικές προτάσεις: ειδικές, βουλητικές, ενδοιαστικές και να προσδιορίσετε το συντακτικό τους ρόλο:

1. Παραπονιέται συνεχώς……………………..
2. Είναι ανάγκη…………………………
3. Είμαι βέβαιος…………………………..
4. Ένα μόνο με ανησυχεί …………………………..
5. Ήταν ικανότατος στο……………………..
6. Κατέληξαν σε αυτή την απόφαση,…………………..
7. Ήταν άδικο ……………………..
8. Είχε σκοπό……………………………..
9. Υπάρχει φόβος…………………….

14.Να συμπληρώσετε καθεμία από τις δευτερεύουσες προτάσεις που ακολουθούν με την κατάλληλη κύρια, προσέχοντας το συντακτικό ρόλο που έχει κάθε δευτερεύουσα πρόταση:

1. Είναι γνωστό πως κανείς δεν ενδιαφέρεται για το πρόβλημα του. (υποκείμενο)
2. …………………..να ταξιδέψει σε όλο τον κόσμο. (υποκείμενο)
3. ……………….., ότι θα υπερασπιστεί με κάθε τρόπο τα δικαιώματά του. (επεξήγηση)
4. …………………….., μήπως δεν φτάσουμε εγκαίρως το αεροδρόμιο. (επεξήγηση)
5. ……………….. να αναλάβουμε τις ευθύνες μας. (υποκείμενο)
6. ……………………… μη χαθεί μέσα στο πλήθος. (αντικείμενο)
7. ……………………, να λέω ψέματα. (επεξήγηση)